Í samstarfi við Fornleifastofnun Íslands höfum við bætt enn betur rafræna upplýsingagjöf og þjónustu . Á undanförnum áratugum hefur mikil skráning fornleifa farið fram í Ölfusi enda svæðið þakið sögu langt aftur um aldir . Margar skýrslur hafa verið unnar og skráningar af ýmsum toga . Nú eru þessar skráningar sjáanlegar inn á kortasjá sveitarfélagsins . Velja má " Fornleifastofnun Íslands " á valmynd í hægra horni . Um er að ræða tilraunaverkefni sem þróað verður áfram með einhverjum hætti . Þetta getur hentað þeim vel sem hyggjast leggjast í framkvæmdir eða í skipulagsvinnu dreifbýlis . Einnig bendum við ýmislegt annað sem vefurinn hefur upp á að bjóða eins og teikningar af byggingum , færð á vegum , skipulagsuppdrætti ásamt þjónustu og afþreyingu innan sveitarfélagsins .